Neko ce me vec ispraviti ako gresim, ali ono sto bi se sada u srpskom narodu zvalo overarching story line u gikovskoj kulturi postalo je opsteprihvaceno tek sa televizijskom serijom ,,Dosije X". Do tada su epizode bile svaka za sebe, uz povremene dvostruke ili trostruke epizode, kada je postojala potreba da se isprica duza storija, obicno na pocetku ili na kraju neke sezone, kao i uz povremen povratke arhinemeza nasih protagonista ili protagoniste - sto je za cilj imalo da potakne usahlo interesovanje publike. Stono bi rekli u mom selu, Everybody loves a good villain. 
 Potpuno je isto vazilo i u stripovima. Makar u stripovima koji su bili dostupni u socijalistickoj Jugoslaviji krajem osamdesetih godina. Naravno, kada sam prvi put citao sedmu epizodu glavnog serijala Dilana Doga, ,,Zonu sumraka", nisam imao blage predstave da je ona zapravo drugi korak u pripovednom nizu koji ce se kao kicma protezati kroz citav serijal. 
 ,,Zona sumraka" je jedna od kultnih epizoda ovog stripa i moglo bi se reci da upravo ona daje ton melodiji Dilana Doga cak i vise nego uvodna epizoda serijala, ,,Zora zivih mrtvaca". Moglo bi se reci da je u prvih nekoliko brojeva ovaj strip sazreo u scenaristickom smislu, pa je sa ,,Zonom" citaocima ponudio daleko bolje zaokruzenu, osmisljenu i realizovanu storiju - koja je uspela da uvede nove likove (kasnije ce se ispostaviti veoma znacajne), da postavi strukturu serijala na daleko cvrsce noge nego pomalo razudene prethodne epizode, ali i da uozbilji Dilanov lik i veoma tananim nagovestajima naglasi njegovu urodenu tragicnost, pa cak i da na samom kraju epizode otkrije zapravu kljucnu stvar o do tada tek usputno pominjanom ocu naseg protagoniste, koja - nazalost - nece biti ni izbliza dovoljno, niti dovoljno dobro iskoriscena u prvih sestdesetak epizoda serijala. 
 Sa druge strane - zombiji. 
 Kao sto se i da pretpostaviti po mom nadimku, moj fetis su krvopije a ne mozgozderi. Zombiji su mi cak i kao klincu bili dosadni, uz retke izuzetke. Da nije osvrta na okultnu tradiciju osamnaestog i devetnaestog veka i pretapanja recene tradicije u savremenu nauku, sto je u nekoj meri i osnovna ideja ,,Zone sumraka", ova epizoda bi mi bila daleko dosadnija nego jeste. 
 Iako mi je jedna od drazih u serijalu, bas kao i u slucaju ,,Dosijea X" i njegovih vanzemaljaca i prilikom citanja Dilanovih pustolovina sklon sam da se ne vracam pricama o zombijima, osim ako nisu ekstremnije poigravanje sa tim motivom nego sto je ,,Zona sumraka". 
 Ocena: 4/5